I 2016 gikk mye av luften ut av nettverkskonseptene basert på egne kryptovalutaer. De store amerikanske og asiatiske konseptene var avslørt som Ponzi-svindler og i Europa var det store negative medieoppslag om OneCoin i tillegg til politietterforskning i en rekke land. Dette gjorde at mange nye konsepter ble lansert med basis i reell kryptovaluta - i hovedsak bitcoin - der deltakerne ble lovet skyhøy avkastning.